**SKUODO RAJONO SAVIVALDYBĖS TARYBA**  
  
**SPRENDIMAS**

**Dėl kitos paskirties valstybinės žemės sklypo, esančio statybininkų G. 4A, Skuodo MIESTE, nuomos**

2025 m. gegužės 13 d. Nr. T10-132

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 26 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 2 ir 44 papunkčiais, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.14 papunkčiu, atsižvelgdama į 2024 m. lapkričio 4 d. turto vertės nustatymo pažymą bei *(duomenys neskelbtini)* 2025 m. balandžio 18 d. prašymą, Skuodo rajono savivaldybės taryba nusprendžia:

1. Išnuomoti be aukciono ~~5 metų~~ **2 metų** laikotarpiui *(duomenys neskelbtini)* 0,9437 ha kitos paskirties žemės sklypą, kadastro Nr. 7550/0002:284, esatį Statybininkų g. 4A, Skuodo mieste, pagal valstybinės žemės nuomos sutarties projekte (pridedama) nurodytas sąlygas.

2. Pavesti Skuodo rajono savivaldybės merui Stasiui Gutautui pasirašyti sprendimo 1 punkte nurodyto žemės sklypo nuomos sutartį ir visus kitus dokumentus, susijusius su šiuo pavedimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (0 440) 44 868