**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ŽEMĖS NUOMOS MOKESČIO UŽ VALSTYBINĘ ŽEMĘ TARIFŲ IR LENGVATŲ NUSTATYMO 2026–2028 METAMS**

2025 m. rugpjūčio 8 d. Nr. T10-167

Skuodas

1. **Parengto sprendimo projekto tikslas ir uždaviniai.**

Tikslas – nustatyti valstybinės žemės nuomos mokesčio 2026–2028 metams tarifus ir lengvatas.

1. **Siūlomos teisinio reguliavimo nuostatos.**

Vadovaujantis Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio ir žemės nuomos mokesčio priedo už valstybinę žemę“ 1.3 papunkčiu, nustatyta, kad, nuomojant valstybinę žemę be aukciono, nuomos mokesčio tarifas metams negali būti mažesnis kaip 0,1 procento ir didesnis kaip 4 procentai žemės vertės. Nutarimo 1.4 papunktis nustato, kad konkretų nuomos mokesčio už valstybinę žemę, išnuomotą be aukciono, tarifą nustato savivaldybės. Nutarimo 1.8 papunkčiu savivaldybių tarybos savo biudžeto sąskaita turi teisę mažinti valstybinės žemės nuomos mokestį arba visai nuo jo atleisti.

1. **Laukiami rezultatai.**

Patvirtinus sprendimo projektą, bus surinktos lėšos į biudžetą. Priskaičiuota valstybinio žemės nuomos mokesčio suma 2024 metais buvo 111 470,11 Eur.

1. **Lėšų poreikis sprendimui įgyvendinti ir jų šaltiniai.**

Sprendimui įgyvendinti savivaldybės biudžeto lėšos nereikalingos.

1. **Sprendimo projekto autorius ir (ar) autorių grupė.**

Rengėja – Skuodo rajono savivaldybės Finansinės apskaitos skyriaus vyriausioji specialistė Reda Koviazinienė.