**SKUODO RAJONO SAVIVALDYBĖS TARYBA**

**SPRENDIMAS**

**DĖL ŽEMĖS NUOMOS MOKESČIO UŽ VALSTYBINĘ ŽEMĘ TARIFŲ IR LENGVATŲ NUSTATYMO 2026–2028 METAMS**

2025 m. rugpjūčio 8 d. Nr.T10-167

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 ir 29 punktais, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio ir žemės nuomos mokesčio priedo už valstybinę žemę“ 1.3, 1.4, 1.8 papunkčiais, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 2, 3 ir 8 punktais ir Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.2 ir 5.4 papunkčiais, Skuodo rajono savivaldybės taryba nusprendžia:

1. Nustatyti:

1.1. Valstybinės žemės, išnuomotos ne aukciono būdu, nuomos mokesčio tarifus 2026–2028 metams, kai sudaryta valstybinės žemės nuomos sutartis ir ji įregistruota nustatyta tvarka (procentais nuo vidutinės rinkos vertės, apskaičiuotos pagal einamųjų metų sausio 1 d. taikytus žemės verčių žemėlapius):

1.1.1. už žemės ūkio paskirties žemę – 1,2 proc.;

1.1.2. už komercinės ir kitos paskirties žemę – 0,6 proc.;

1.1.3. už individualių garažų ir garažų bendrijų žemę – 0,5 proc.;

1.1.4. už pramonės ir sandėliavimo žemę – 0,5 proc.;

1.1.5. už gyvenamųjų teritorijų žemės sklypų žemę – 0,95 proc.;

1.1.6. už bendrojo naudojimo mėgėjų sodo ir sodininkų bendrijų žemę – 0,6 proc.;

1.1.7. už nenaudojamus ir apleistus žemės sklypus – 4 proc.

1.2. Valstybinės žemės, naudojamos nesudarius nuomos sutarties, arba jei valstybinės žemės nuomos sutartis neįregistruota nustatyta tvarka, nuomos mokesčio tarifus 2026–2028 metams (procentais nuo vidutinės rinkos vertės, apskaičiuotos pagal einamųjų metų sausio 1 d. taikytus žemės verčių žemėlapius):

1.2.1. už žemės ūkio paskirties žemę – 1,7 proc.;

1.2.2. už komercinės ir kitos paskirties žemę – 1,1 proc.;

1.2.3. už individualių garažų ir garažų bendrijų žemę – 1,0 proc.;

1.2.4. už pramonės ir sandėliavimo žemę – 1,0 proc.;

1.2.5. už gyvenamųjų teritorijų žemės sklypų žemę – 1,45 proc.;

1.2.6. už bendrojo naudojimo mėgėjų sodo ir sodininkų bendrijų žemę – 1,1 proc.;

1.2.7. už nenaudojamus ir apleistus žemės sklypus – 4 proc.

1.3. Jei valstybinė žemė išnuomojama aukciono būdu, žemės nuomos mokesčio dydis yra lygus aukciono metu pasiūlytam didžiausiam nuomos mokesčiui. Aukcione išnuomojamų valstybinės žemės sklypų pradinis metinis žemės nuomos mokestis apskaičiuojamas pagal 1.1 papunktyje nurodytus valstybinės žemės, išnuomotos ne aukciono būdu, nuomos mokesčio tarifus.

1.4. Valstybinės žemės, išnuomotos ne aukciono būdu, neapmokestinamus žemės sklypų dydžius:

1.4.1. kaimo vietovėje – ne daugiau kaip 2,0 ha žemės;

1.4.2. miesto teritorijoje – ne daugiau kaip 0,20 ha žemės.

2. Taikyti sprendimo 1.4 papunktyje nustatytus neapmokestinamus žemės sklypų dydžius fiziniams asmenims:

2.1. kuriems nustatytas 0–40 proc. darbingumo lygis (I ir II grupės neįgaliems asmenims);

2.2. kurie yra sulaukę senatvės pensijos amžiaus;

2.3. kurie yra nepilnamečiai asmenys.

3. Nustatyti, kad visas valstybinės žemės nuomos mokestis pradedamas skaičiuoti, kai turimas žemės plotas viršija šio sprendimo 1.4 papunktyje nustatytas ribas.

4. Atleisti nuo valstybinės žemės nuomos mokesčio šiuos mokėtojus:

4.1. kuriems nuomos mokesčio ir delspinigių skolos suma neviršija 3,00 Eur;

4.2. biudžetines įstaigas, veikiančias pagal Lietuvos Respublikos biudžetinių įstaigų įstatymą;

4.3. viešąsias įstaigas, kurių steigėja yra Skuodo rajono savivaldybė;

4.4. bendruomenes, veikiančias pagal Lietuvos Respublikos asociacijų įstatymą;

4.5. Skuodo rajono savivaldybei nuosavybės teise priklausančius socialinius ir savivaldybės būstus.

5. Netaikyti nuomos mokesčio už valstybinę žemę lengvatų asmenims, nesumokėjusiems žemės nuomos mokesčio įmokų už ankstesnius laikotarpius.

|  |  |
| --- | --- |
| Savivaldybės meras |  |

Reda Koviazinienė, tel. (0 440) 45 569