**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL VIDUTINĖS KIETOJO AR KITOKIO KURO KAINOS PATVIRTINIMO**

2025 m. rugpjūčio 8 d. Nr. T10-168

Skuodas

1. **Parengto sprendimo projekto tikslas ir uždaviniai.**

Sprendimo projektu siūloma patvirtinti naujas vidutines kietojo kuro (įskaitant PVM) kainas, taikomas būsto šildymo išlaidų ir išlaidų karštam vandeniui kompensacijoms apskaičiuoti. Skuodo rajono savivaldybės tarybos 2023 m. rugsėjo 28 d. sprendimu Nr. T9-190 buvo patvirtinta mišrių malkų kaina 66 Eur/m3. Nukritus ir stabilizuojantis energijos išteklių kainoms šalyje, šiuo metu galiojančios kainos neatitinka rinkoje esančios situacijos. Sprendimo projekte siūlomos vidutinės kuro įsigijimo kainos, kurios apskaičiuotos atsižvelgiant į VĮ Valstybinių miškų urėdijos regioninių padalinių duomenis apie malkų pardavimo kainas, įskaitant PVM.

|  |  |  |  |  |
| --- | --- | --- | --- | --- |
| Urėdija | Kuro rūšis | 2023-07-01  kaina Eur/m3 su PVM | 2024-07-01  kaina Eur/m3 su PVM | 2025-07-01  kaina Eu./m3 su PVM |
| VĮ Valstybinių miškų urėdijos Mažeikių regioninis padalinys | ML. III kaitr. grupė | 68,97 | 56,87 | 48,40 |
| VĮ Valstybinių miškų urėdijos Kretingos regioninis padalinys | ML. III kaitr. grupė | 60,50 | 50,82 | 42,35 |
| VĮ Valstybinių miškų urėdijos Telšių regioninis padalinys | ML. III kaitr. grupė | 66,55 | 50,82 | 44,77 |
| VĮ Valstybinių miškų urėdijos Tauragės regioninis padalinys | ML. III kaitr. grupė | 66,55 | 47,19 | 43,56 |

Dabartinė savivaldybės patvirtinta 66 Eur/m³ kaina nebeatitinka realios rinkos situacijos. Pagal Valstybinių miškų urėdijos keturių regioninių padalinių duomenis, matomas nuoseklus malkų kainų mažėjimas nuo 2023 iki 2025 m.: pvz., Mažeikių padalinyje kaina sumažėjo nuo 68,97 iki 48,40 Eur/m³, Kretingoje – nuo 60,50 iki 42,35 Eur/m³. Tai rodo bendrą tendenciją – kaina mažėja kasmet. Kitų rajonų patvirtintos ženkliai mažesnės mišrių malkų kainos: Rietavas – 45 Eur/m³, Akmenė – 47,92 Eur/m³, Plungė ir Kretinga – po 50 Eur/m³,Telšiai – 62,69 Eur/m³.

Skuodo rajonas šiuo metu turi gan aukštą patvirtintą kainą (66 Eur/m³), tad kainos sumažinimas užtikrintų socialinį teisingumą ir atitiktį regioninei praktikai. Vietoj radikalaus mažinimo, siūloma nuosaiki korekcija – 10 %, t. y. nuo 66 Eur/m³ iki 60 Eur/m³ (su PVM be transportavimo paslaugos). Tai kompromisinis sprendimas, pagrįstas tiek rinkos pokyčiais, tiek kitų savivaldybių praktika, užtikrinantis tvarų perėjimą prie realios rinkos kainos.

**2. Siūlomos teisinio reguliavimo nuostatos.**

Vadovaujantis Skuodo rajono savivaldybės tarybos 2023 m. birželio 30 d. sprendimu Nr. T9-124 „Dėl Piniginės socialinės paramos teikimo nepasiturintiems Skuodo rajono savivaldybės gyventojams tvarkos aprašo patvirtinimo“ patvirtinto Piniginės socialinės paramos teikimo nepasiturintiems Skuodo rajono savivaldybės gyventojams tvarkos aprašo 32 punktu, vidutinė kieto kuro kaina (įskaitant PVM), taikoma kompensacijoms skaičiuoti, kai būstui šildyti ir karštam vandeniui ruošti naudojamas kietasis kuras (malkos), tvirtinama Savivaldybės tarybos sprendimu.

**3. Laukiami rezultatai.**

Patvirtinus sprendimo projektą, būsto šildymo ir karšo vandens išlaidų kompensacija (kitas kuras) nepasiturintiems Skuodo rajono gyventojams bus skiriama ir mokama taikant realias kuro (malkų) kainas.

**4**.**Lėšų poreikis sprendimui įgyvendinti ir jų šaltiniai.**

Būsto šildymo išlaidų ir išlaidų karštam vandeniui kompensacijos, taikomos gyventojams, naudojantiems kietąjį kurą (malkas), finansuojamos iš savivaldybės biudžeto lėšų. Lėšų trūkumas nenumatomas. Šiuo metu biudžete yra suplanuotos lėšos būsto šildymo ir karšto vandens išlaidų kompensacijoms pagal anksčiau patvirtintą kuro kainą.

**5. Sprendimo projekto autorius ir (ar) autorių grupė.**

Rengėjos:

Socialinės paramos skyriaus vedėja Rasa Noreikienė.

Socialinės paramos skyriaus vedėjo pavaduotoja Audronė Pargaliauskienė.