**SKUODO rajono savivaldybės taryba**

**SPRENDIMAS**

**DĖL PROJEKTO „INTEGRUOTOS VIEŠOJO TRANSPORTO SISTEMOS DIEGIMAS KLAIPĖDOS REGIONE“ ĮGYVENDINIMO**

2025 m. rugpjūčio 8 d. Nr. T10-169

Skuodas

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 15 straipsnio 4 dalimi, Lietuvos Respublikos vidaus reikalų ministro 2023 m. balandžio 7 d. įsakymu Nr. 1V-199 „Dėl Regioninės pažangos priemonės 01-004-07-02-01 (RE) „Pagerinti viešųjų paslaugų prieinamumą, darbo vietų pasiekiamumą ir tam reikalingų išteklių naudojimo efektyvumą“ finansavimo gairių patvirtinimo“ patvirtintų Regioninės pažangos priemonės 01-004-07-02-01 (RE) „Pagerinti viešųjų paslaugų prieinamumą, darbo vietų pasiekiamumą ir tam reikalingų išteklių naudojimo efektyvumą“ finansavimo gairių 2.6 papunkčiu ir Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“ patvirtintų Projektų administravimo ir finansavimo taisyklių 246 punktu, Skuodo rajono savivaldybės taryba nusprendžia:

1. Pritarti projekto „Integruotos viešojo transporto sistemos diegimas Klaipėdos regione“ (toliau – Projektas) įgyvendinimui, Skuodo rajono savivaldybės administracijai dalyvaujant Projekto partnerio teisėmis.

2. Numatyti Skuodo rajono savivaldybės biudžete Projektui finansuoti ne mažiau kaip 3,458106 proc. visų tinkamų finansuoti išlaidų, taip pat finansuoti išlaidų dalį, kurių nepadengia Projektui skiriamo finansavimo lėšos, ir Projektui įgyvendinti būtinas, bet netinkamas finansuoti išlaidas.

3. Užtikrinti Projekto veiklų metu sukurtų rezultatų tęstinumą ne mažiau kaip 5 metus po Projekto finansavimo pabaigos.

4. Pritarti Projekto partnerystės sutarties projektui tarp viešosios įstaigos „Klaipėdos keleivinis transportas“, Klaipėdos rajono savivaldybės administracijos, Kretingos rajono savivaldybės administracijos, Neringos savivaldybės administracijos, Palangos miesto savivaldybės administracijos, Skuodo rajono savivaldybės administracijos ir Šilutės rajono savivaldybės administracijos (pridedama).

5. Įgalioti Skuodo rajono savivaldybės administracijos direktorę Levutę Staniuvienę pasirašyti su Projektu susijusius dokumentus.

6. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Rasa Andriekienė, tel. (0 440) 45 559