**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „SKUODO MIESTO PRAMONINĖS ZONOS SKLYPŲ INFRASTRUKTŪROS SUTVARKYMAS IR PRITAIKYMAS INVESTICIJOMS“ RENGIMUI IR FINANSAVIMUI**

2025 m. rugpjūčio 8 d. Nr. T10-171

Skuodas

**1. Parengto sprendimo projekto tikslas ir uždaviniai.**

Projektą „Skuodo miesto pramoninės zonos sklypų infrastruktūros sutvarkymas ir pritaikymas investicijoms“ (toliau – Projektas) planuojama įgyvendinti pagal Regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gaires. Įgyvendinant Projektą planuojama sutvarkyti ir pritaikyti potencialiems investuotojams 2 sklypus Skuodo miesto pramoninėje zonoje – Statybininkų g. 10 (unikalus Nr. 4400-2306-0180) ir Statybininkų g. 15A (unikalus Nr. 4400-2443-0990). Numatyta įrengti įvažiavimus į sklypus, aikšteles, skirtas transporto priemonėms, teritorijos apšvietimą, inžinerinius tinklus –vandentiekio, buitinių nuotekų, paviršinių nuotekų, elektros energijos, ryšių. Žemės sklype Statybininkų G. 15A planuojama pastatyti apie 2000 kv. m ploto gamybinės paskirties pastatą.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo nuostatomis viena savivaldybės funkcijų yra sąlygų verslo ir turizmo plėtrai sudarymas ir šios veiklos skatinimas, prie kurios įgyvendinimo prisideda rengiamas projektas. Savivaldybės tarybos kompetencija – priimti sprendimus dėl teisės aktuose numatytų papildomų įgaliojimų savivaldybei vykdymo. Šiuo atveju reikalingas Tarybos sprendimas (įgaliojimas Savivaldybės administracijai) rengti ir finansuoti minėtą projektą Regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių nuostatomis.

**3.** **Laukiami rezultatai.**

Įrengus reikalingą infrastruktūrą pramonės zonoje Skuode bus sudarytos sąlygos išnaudoti rajono teritorijas, kuriose šiuo metu dėl infrastruktūros stokos jokia veikla nevykdoma. Įrengus susisiekimo tinklus, apšvietimą, įvažiavimus į sklypus, inžinerinius tinklus – geriamojo vandens, buitinių ir paviršinių nuotekų, elektroninių ryšių tinklus, atlikus teritorijos sutvarkymo darbus, bus sudarytos sąlygos spartesnei Skuodo rajono pramonės, gamybos, sandėliavimo ir logistikos raidai, užtikrinta palanki investicinė aplinka pramonės ir kitiems verslo subjektams, padidintas teritorijos patrauklumas investicijoms, skatinamas naujų darbo vietų kūrimas ir mažinama žmonių emigraciją.

**4.** **Lėšų poreikis sprendimui įgyvendinti ir jų šaltiniai.**

Planuojama bendra projekto vertė – apie 3 121 376 Eur. Projektą planuojama finansuoti Europos Sąjungos struktūrinių fondų lėšomis. Planuojamas finansavimo intensyvumas – 85 proc. Kita dalis – 15 proc. (apie 585 000 Eur) tinkamų finansuoti projekto išlaidų, taip pat išlaidos, kurių nepadengia projektui skiriamo finansavimo lėšos, ir netinkamų finansuoti projekto išlaidų dalis turės būti finansuota Skuodo rajono savivaldybės biudžeto lėšomis.

**5. Sprendimo projekto autorius ir (ar) autorių grupė.**

Rengėja ir pranešėja – Strateginio planavimo ir projektų valdymo skyriaus vedėjo pavaduotoja Rasa Andriekienė.