**SKUODO RAJONO SAVIVALDYBĖS TARYBA**

**SPRENDIMAS**

**DĖL SKUODO RAJONO YLAKIŲ GIMNAZIJOS IV GIMNAZINĖS KLASĖS FORMAVIMO IR FINANSAVIMO**

2025 m. rugpjūčio 11 d. Nr. T10-177

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos švietimo įstatymo 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklių patvirtintų Lietuvos Respublikos Vyriausybės 2011 m. birželio 29 d. nutarimo Nr. 768 ,,Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ 22.2.2.4. papunkčiu, Skuodo rajono savivaldybės taryba nusprendžia:

1. Formuoti Skuodo rajono Ylakių gimnazijoje IV gimnazinę klasę.

2. Skirti Skuodo rajono Ylakių gimnazijai papildomai tiek mokymo lėšų (išskyrus mokymo lėšas, skiriamas iš Lietuvos Respublikos valstybės biudžeto), kiek sudaro 50 procentų lėšų ugdymo planui įgyvendinti, apskaičiuojamų IV gimnazijos klasėms pagal Mokymo lėšų apskaičiavimo, paskirstymo ir panaudojimo tvarkos aprašą.

3. Nustatyti, kad šis sprendimas įsigalioja nuo 2025 m. rugsėjo 1 d.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėdoje) arba Regionų administracinio teismo Klaipėdos rūmams (Galinio Pylimo g. 9, Klaipėdoje) per vieną mėnesį nuo šio sprendimo paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Daiva Jonušienė, tel. (0 440) 45 556