**SKUODO rajono savivaldybės taryba**

**SPRENDIMAS**

**DĖL ILGALAIKIO MATERIALIOJO NEKILNOJAMOJO TURTO PERDAVIMO VALDYTI PATIKĖJIMO TEISE SKUODO RAJONO SAVIVALDYBĖS R. GRANAUSKO VIEŠAJAI BIBLIOTEKAI**

2025 m. rugpjūčio 11 d. Nr. T10-178

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 2 punktu, 12 straipsnio 1 ir 2 dalimis, Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo patvirtinimo“, 6.1, 8.1 papunkčiais, 7 punktu bei atsižvelgdama į Skuodo rajono savivaldybės R. Granausko viešosios bibliotekos 2025 m. kovo 25 d. prašymą Nr. R2-58-(1.9 Mr) „Dėl patikėjimo teisės į patalpas nutraukimo“, 2025 m. kovo 25 d. prašymą Nr. R2-59-(1.9 Mr) „Dėl patikėjimo teisės perdavimo“, 2025 m. liepos 14 d. prašymą Nr. R2-111-(1.9 Mr) „Dėl patikėjimo teisės į patalpas nutraukimo“, 2025 m. liepos 14 d. prašymą Nr. R2-112-(1.9 Mr) „Dėl patikėjimo teisės perdavimo“, Skuodo rajono savivaldybės taryba nusprendžia:

1. Perduoti Skuodo rajono savivaldybės R. Granausko viešajai bibliotekai ilgalaikį materialųjį nekilnojamąjį turtą valdyti patikėjimo teise (pridedama).
2. Pavesti Skuodo rajono savivaldybės merui Stasiui Gutautui ir Skuodo rajono savivaldybės R. Granausko viešosios bibliotekos direktoriui Jonui Grušui pasirašyti Skuodo rajono savivaldybės tarybos 2012 m. kovo 19 d. sprendimu Nr. T9-75 „Dėl patalpų perdavimo Skuodo rajono savivaldybės viešajai bibliotekai“ perduoto ilgalaikio materialiojo nekilnojamojo turto grąžinimo aktą ir šiuo sprendimu perduodamo turto priėmimo-perdavimo aktą.
3. Pripažinti netekusiu galios Skuodo rajono savivaldybės tarybos 2012 m. kovo 19 d. sprendimą Nr. T9-75 „Dėl patalpų perdavimo Skuodo rajono savivaldybės viešajai bibliotekai“.
4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Žukauskaitė, tel. +370 638 13 712