**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2025 M. VASARIO 27 D. SPRENDIMO NR. T9-47 „DĖL VIEŠAME AUKCIONE PARDUODAMO SKUODO RAJONO SAVIVALDYBĖS NEKILNOJAMOJO TURTO SĄRAŠO PATVIRTINIMO“ PAKEITIMO**

2025 m. rugpjūčio 12 d. Nr. T10-179

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – pakeisti viešame aukcione parduodamo Skuodo rajono savivaldybės nekilnojamojo turto sąrašą, patvirtintą Skuodo rajono savivaldybės tarybos 2025 m. vasario 27 d. sprendimu Nr. T9-47 „Dėl viešame aukcione parduodamo Skuodo rajono savivaldybės nekilnojamojo turto sąrašo patvirtinimo“ (toliau – Sąrašas), pripažįstant netekus galios 20 punktą. Jame nurodyti statiniai (Gyvenamas namas su pagalbinio ūkio pastatais, esantys Skuodo g. 28, Kernų kaime, Skuodo sen., Skuodo r.) planuojami parduoti pastatų nuomininkei *(duomenys neskelbtini)*, kuri pateikė prašymą parduoti savivaldybės būstą, nuomojantis jį ilgiau kaip 5 metus.

Šiuo metu pradėta pardavimo be aukciono procedūra, vadovaujantis Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktu, 26 straipsnio 2 dalimi, gavus nuomininkės prašymą.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 19 punktas, 63 straipsnio 2 dalis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnio 4 dalis, Lietuvos Respublikos Vyriausybės 2014 m. spalio 28 d. nutarimu Nr. 1179 „Dėl Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo patvirtinimo“ patvirtinto Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašo 3.2 papunktis.

**3. Laukiami rezultatai.**

Pakeistas viešame aukcione parduodamo Skuodo rajono savivaldybės nekilnojamojo turto sąrašas.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.