**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS BŪSTO PARDAVIMO**

2025 m. rugpjūčio 12 d. Nr. T10-180

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – parduoti Skuodo rajono savivaldybės turtą: gyvenamąjį namą, unikalus Nr. 7595-9003-6018, tvartą, unikalus Nr. 7595-9003-6029, daržinę, unikalus Nr. 7595-9003-6032, malkinę, unikalus Nr. 7595-9003-6046, ūkinį pastatą, unikalus Nr. 7595-9003-6050, malkinę, unikalus Nr. 7595-9003-6061, malkinę, unikalus Nr. 7595-9003-6072, malkinę, unikalus Nr. 7595-9003-6083, viralinę, unikalus Nr. 7595-9003-6094, kitus inžinerinius statinius, unikalus Nr. 7595-9003-6107, esantį adresu: Skuodo g. 28, Kernų k., Skuodo sen., Skuodo r. sav., už vertę, apskaičiuotą 2025 m gegužės 2 d. Nekilnojamojo turto vertinimo ataskaitoje Nr. TV25/0418-4N, savivaldybės būsto nuomininkei *(duomenys neskelbtini)*, kuri nuomojamame savivaldybės būste išgyveno ne trumpiau kaip 5 metus nuo būsto nuomos sutarties sudarymo dienos, už 10 700 Eur (dešimt tūkstančių septynis šimtus eurų), iš jų 300 Eur (trys šimtai eurų) už parduodamo turto individualų vertinimą.

Parduodamas turtas yra nesuformuotame žemės sklype, į kurį *(duomenys neskelbtini)* bus atkuriamos nuosavybės teisės, kai ji taps statinių savininke.

Pagal šiuo metu galiojančius teisės aktus – Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, sprendimą dėl savivaldybei priklausančio turto pardavimo priima savivaldybės taryba.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 19 punktas, 63 straipsnis, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktas, 26 straipsnio 2 dalis.

**3. Laukiami rezultatai.**

Savivaldybei nuosavybės teise priklausantis turtas bus parduotas *(duomenys neskelbtini)*.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.