**SKUODO rajono savivaldybės taryba**

**SPRENDIMAS**

**DĖL SKUODO RAJONO SAVIVALDYBĖS BŪSTO PARDAVIMO**

2025 m. rugpjūčio 12 d. Nr. T10-180

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsniu, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktu, 26 straipsnio 2 dalimi, atsižvelgdama į MB „Turto estetika“ 2025 m gegužės 2 d. Nekilnojamojo turto vertinimo ataskaitą Nr. TV25/0418-4N bei į Skuodo rajono savivaldybės būsto nuomininkės *(duomenys neskelbtini)* 2024 m. spalio 23 d. prašymą, Skuodo rajono savivaldybės taryba nusprendžia:

1. Parduoti Skuodo rajono savivaldybei nuosavybės teise priklausantį 71,61 kv. m gyvenamąjį namą, unikalus Nr. 7595-9003-6018, tvartą, unikalus Nr. 7595-9003-6029, daržinę, unikalus Nr. 7595-9003-6032, malkinę, unikalus Nr. 7595-9003-6046, ūkinį pastatą, unikalus Nr. 7595-9003-6050, malkinę, unikalus Nr. 7595-9003-6061, malkinę, unikalus Nr. 7595-9003-6072, malkinę, unikalus Nr. 7595-9003-6083, viralinę, unikalus Nr. 7595-9003-6094, kitus inžinerinius statinius, unikalus Nr. 7595-9003-6107, esančius Skuodo g. 28, Kernų k., Skuodo sen., Skuodo r. sav., *(duomenys neskelbtini)* už 10 700 Eur (dešimt tūkstančių septynis šimtus eurų), iš jų 300 Eur (trys šimtai eurų) už parduodamo turto vertės nustatymą.

2. Nustatyti, kad *(duomenys neskelbtini)* už 1 punkte įsigytą turtą atsiskaito sumokant nustatytą kainą ne vėliau kaip per 3 mėnesius nuo pirkimo–pardavimo sutarties pasirašymo. Nuosavybės teisė į įsigytą turtą *(duomenys neskelbtini)* pereina, kai ji visiškai atsiskaito už parduotą turtą.

3. Įgalioti Skuodo rajono savivaldybės merą Stasį Gutautą pasirašyti pirkimo–pardavimo sutartį bei perdavimo–priėmimo aktą su 1 punkte nurodytu pirkėju.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Žukauskaitė, tel. +370 440 73 992