**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRAŠYMO PERDUOTI NEATLYGINTINAI SKUODO RAJONO SAVIVALDYBĖS NUOSAVYBĖN VALSTYBINĖS ŽEMĖS SKLYPUS**

2025 m. rugpjūčio 14 d. Nr. T10-186

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas yra Lietuvos Respublikos Vyriausybės nustatyta tvarka perimti Skuodo rajono savivaldybės nuosavybėn Skuodo rajono savivaldybės patikėjimo teise valdomus kitos paskirties valstybinius žemės sklypus (toliau – Žemės sklypai):

1. Kadastro Nr. 7550/0002:224 Skuodo m. k. v., unikalus Nr. 4400-2306-0180, naudojimo būdas – pramonės ir sandėliavimo objektų teritorijos/susisiekimo ir inžinerinių komunikacijų aptarnavimo objektų teritorijos, esantį Statybininkų g. 10, Skuodo mieste.

2. Kadastro Nr. 7550/0002:267 Skuodo m. k. v., unikalus Nr. 4400-2443-0990, naudojimo būdas – pramonės ir sandėliavimo objektų teritorijos, esantį Statybininkų g. 15A, Skuodo mieste.

3. Kadastro Nr. 7527/0007:474 Mosėdžio  k. v., unikalus Nr. 4400-6447-3522, naudojimo būdas – pramonės ir sandėliavimo objektų teritorijos, esantį Liepų g. 15B, Mosėdžio miestelyje, Skuodo r. savivaldybėje.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 38 punktas reglamentuoja savarankiškosios (Konstitucijos ir įstatymų nustatytos (priskirtos)) savivaldybių funkcijos – sąlygų verslo ir turizmo plėtrai sudarymo ir šios veiklos skatinimo įgyvendinimą.

Lietuvos Respublikos žemės įstatymo 15 straipsnis reglamentuoja valstybinės žemės perdavimą neatlygintinai savivaldybių nuosavybėn. Šio straipsnio 1 dalies 2 punkte nurodyta, kad savivaldybės nuosavybėn neatlygintinai perduodami valstybinės žemės sklypai, kurie pagal teritorijų planavimo dokumentus ar žemės valdos projektus numatyti statiniams ir įrenginiams, reikalingiems savivaldybių funkcijoms atlikti, statyti ir eksploatuoti.

Valstybinės žemės sklypų perdavimo neatlygintinai savivaldybių nuosavybėn taisyklės, patvirtintos Lietuvos Respublikos Vyriausybės 2000 m. rugpjūčio 2 d. nutarimu Nr. 925 „Dėl Valstybinės žemės sklypų perdavimo neatlygintinai savivaldybių nuosavybėn ir savivaldybėms nuosavybės teise priklausančių žemės sklypų pardavimo aukcione“, numato, kad savivaldybės taryba, priėmusi sprendimą dėl prašymo perduoti neatlygintinai savivaldybės nuosavybėn valstybinės žemės sklypą (jo dalį), naudodamasi Lietuvos Respublikos Seimo teisės aktų informacinės sistemos Projektų registravimo posisteme pagal teisingumo ministro patvirtintą metodiką, teikia Lietuvos Respublikos Vyriausybei.

**3. Laukiami rezultatai**.

Priėmus sprendimo projektą teisės aktų nustatyta tvarka bus teikiamas prašymas Lietuvos Respublikos Vyriausybei dėl Žemės sklypų perdavimo neatlygintinai Skuodo rajono savivaldybės nuosavybėn savarankiškosioms funkcijoms įgyvendinti.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.