**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL PRAŠYMO PERDUOTI NEATLYGINTINAI SKUODO RAJONO SAVIVALDYBĖS NUOSAVYBĖN VALSTYBINĖS ŽEMĖS SKLYPUS**

2025 m. rugpjūčio 14 d. Nr. T10-186

Skuodas

Vadovaudamasi Lietuvos Respublikos vietos savivaldos įstatymo 6 straipsnio 38 punktu, Lietuvos Respublikos žemės įstatymo 15 straipsnio 1 dalies 2 punktu, Valstybinės žemės sklypų perdavimo neatlygintinai savivaldybių nuosavybėn taisyklių, patvirtintų Lietuvos Respublikos Vyriausybės 2000 m. rugpjūčio 2 d. nutarimu Nr. 925 „Dėl Valstybinės žemės sklypų perdavimo neatlygintinai savivaldybių nuosavybėn ir savivaldybėms nuosavybės teise priklausančių žemės sklypų pardavimo aukcione“, 5 punktu  Skuodo rajono savivaldybės taryba nusprendžia:

1. Prašyti Lietuvos Respublikos Vyriausybės perduoti neatlygintinai Skuodo rajono savivaldybės nuosavybėn savarankiškosioms funkcijoms – sąlygų verslo plėtrai sudarymui ir šios veiklos skatinimui – įgyvendinti šiuos Skuodo rajono savivaldybės patikėjimo teise valdomus žemės sklypus:

1.1. 0,8697 ha žemės sklypą (kadastro Nr. 7550/0002:224 Skuodo m. k. v., unikalus Nr. 4400-2306-0180, pagrindinė tikslinė naudojimo paskirtis – kita, naudojimo būdas – pramonės ir sandėliavimo objektų teritorijos / susisiekimo ir inžinerinių komunikacijų aptarnavimo objektų teritorijos), esantį Statybininkų g. 10, Skuodo mieste.

1.2. 1,0834 ha žemės sklypą (kadastro Nr. 7550/0002:267 Skuodo m. k. v., unikalus Nr. 4400-2443-0990, pagrindinė tikslinė naudojimo paskirtis – kita, naudojimo būdas – pramonės ir sandėliavimo objektų teritorijos), esantį Statybininkų g. 15A, Skuodo mieste.

1.3. 0,6312 ha žemės sklypą (kadastro Nr. 7527/0007:474 Mosėdžio k. v., unikalus Nr. 4400-6447-3522, pagrindinė tikslinė naudojimo paskirtis – kita, naudojimo būdas – pramonės ir sandėliavimo objektų teritorijos), esantį Liepų g. 15B, Mosėdžio miestelyje, Skuodo r. sav.

2. Įsipareigoti perimtą turtą naudoti savivaldybės savarankiškoms funkcijoms  – sąlygų verslo plėtrai sudarymui ir šios veiklos skatinimui – įgyvendinti.

3. Pavesti Skuodo rajono savivaldybės administracijai parengti Lietuvos Respublikos Vyriausybės nutarimo projektą ir kitus dokumentus dėl valstybinės žemės sklypų, nurodytų šio sprendimo 1 punkte, perėmimo Skuodo rajono savivaldybės nuosavybėn.

4. Įgalioti Skuodo rajono savivaldybės merą pasirašyti šio sprendimo 1 punkte nurodyto turto perdavimo–priėmimo aktą.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (0 440) 44 868