**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ATSTOVŲ DELEGAVIMO Į SKUODO MIESTO VIETOS VEIKLOS GRUPĖS TARYBĄ**

2025 m. rugpjūčio 19 d. Nr. T10-188

Skuodas

**1. Parengto sprendimo projekto tikslas ir uždaviniai.**

Pasibaigus Skuodo miesto vietos veiklos grupės (toliau – Skuodo miesto VVG) kolegialaus valdymo organo – Tarybos – 2023–2025 metų kadencijai, Savivaldybė, kaip viena iš Skuodo miesto VVG narių ir steigėjų, privalo deleguoti savo kandidatus į Skuodo miesto VVG tarybą.

**2. Siūlomos teisinio reguliavimo nuostatos.**

Skuodo miesto VVG įstatų, patvirtintų Skuodo miesto vietos veiklos grupės narių 2025 m. rugpjūčio 13 d. visuotinio susirinkimo protokolu Nr. VS25-04, 42 punkte numatyta, kad kolegialaus valdymo organo – Tarybos – kadencija yra 4 metai. Skuodo miesto VVG tarybą sudaro 9 asmenys – 3 savivaldybės atstovai, 3 verslo atstovai ir 3 NVO atstovai. Į tarybą savo atstovus siūlo Skuodo miesto vietos veiklos grupės nariai.

**3. Laukiami rezultatai.**

Skuodo rajono savivaldybės tarybos deleguojami nariai bus pateikti Skuodo miesto VVG visuotiniam susirinkimui, kuriame bus tvirtinama 2025–2029 metų Skuodo miesto VVG taryba. Savivaldybės atstovų delegavimo į Skuodo miesto VVG tarybą tikslas – atstovauti viešajam interesui.

**4. Lėšų poreikis sprendimui įgyvendinti ir jų šaltiniai.**

Šiam sprendimui įgyvendinti papildomų išlaidų nereikės.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės tarybos posėdžių sekretorė Dalia Sadauskienė.