**SKUODO RAJONO SAVIVALDYBĖS TARYBA**

**SPRENDIMAS**

**DĖL ATSTOVŲ DELEGAVIMO Į SKUODO MIESTO VIETOS VEIKLOS GRUPĖS TARYBĄ**

2025 m. rugpjūčio 19 d. Nr. T10-188

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Vietos plėtros strategijų rengimo ir atrankos taisyklių, patvirtintų Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672 „Dėl Vietos plėtros strategijų rengimo ir atrankos taisyklių patvirtinimo“, 4.3.3 papunkčiu bei Skuodo miesto vietos veiklos grupės įstatų, patvirtintų Skuodo miesto vietos veiklos grupės narių 2025 m. rugpjūčio 13 d. visuotinio susirinkimo protokolu Nr. VS25-04 , 43 ir 46 punktais, Skuodo rajono savivaldybės taryba nusprendžia:

1. Deleguoti į Skuodo miesto vietos veiklos grupės tarybą ir pavesti atstovauti Skuodo rajono savivaldybės interesams:

1.1. Nijolę Mackevičienę – Skuodo rajono savivaldybės administracijos Biudžeto valdymo skyriaus vedėją;

1.2. Vygintą Pitrėną – Skuodo rajono savivaldybės administracijos Statybos, investicijų ir turto valdymo skyriaus vedėją;

1.3. Akvilę Stonkuvienę – Skuodo atviro jaunimo centro jaunimo darbuotoją – atvejo koordinatorę (asmeniui sutikus).

2. Pripažinti netekusiu galios Skuodo rajono savivaldybės tarybos 2023 m. rugpjūčio 24 d. sprendimą Nr. T9-175 „Dėl atstovų delegavimo į Skuodo miesto vietos veiklos grupės tarybą“.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Dalia Sadauskienė, tel. +370 601 12 428