**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL TRŪKSTAMŲ SPECIALISTŲ PRITRAUKIMO Į SKUODO RAJONO SAVIVALDYBĘ TVARKOS APRAŠO PATVIRTINIMO**

2025 m. rugpjūčio 20 d. Nr. T10-189

Skuodas

1. **Parengto sprendimo projekto tikslas ir uždaviniai.**

Sprendimo tikslas patvirtinti Trūkstamų specialistų pritraukimo į Skuodo rajono savivaldybę tvarkos aprašą numatant trūkstamų specialistų skatinimo priemones ir jų skyrimo tvarką.

**2. Siūlomos teisinio reguliavimo nuostatos.**

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 4 dalimi, Skuodo rajono savivaldybės mero 2024 m. gruodžio 5 d. potvarkiu Nr. M2-492 „Dėl kvalifikuotų specialistų skatinimo tvarkos parengimo darbo grupės sudarymo“.

**3. Laukiami rezultatai.**

Patvirtinus Trūkstamų specialistų pritraukimo į Skuodo rajono savivaldybę tvarkos aprašą savivaldybės biudžetinėms ir viešosioms įstaigoms būtų kur kas lengviau įdarbinti trūkstamų pareigybių specialistus tam, kad užtikrinti teikiamų paslaugų kokybę ir pasiekiamumą. Pripažinus netekusiais galios šiuo metu galiojančius teisės aktus skatinimo tvarka bus numatyta viename teisės akte.

**4**. **Lėšų poreikis sprendimui įgyvendinti ir jų šaltiniai.**

Sprendimui įgyvendinti lėšos reikalingos.

**5. Sprendimo projekto autorius ir (ar) autorių grupė.**

Rengėja – Teisės, personalo ir dokumentų valdymo skyriaus vyriausioji specialistė Renata Girdenė.

Pranešėja – Teisės, personalo ir dokumentų valdymo skyriaus vedėja Lijana Beinoraitė.