**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2025 METŲ BIUDŽETO PAKEITIMO**

2025 m. rugpjūčio 20 d. Nr. T10-190

Skuodas

**1. Parengto sprendimo projekto tikslas ir uždaviniai.**

Atsižvelgiant į papildomai gautas lėšas iš valstybės biudžeto, taip pat atsižvelgiant į asignavimų valdytojų prašymus dėl asignavimų tikslinimo, patikslinti 2025 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2025–2027 metų biudžeto patvirtinimo įstatymo 4 straipsnio 4 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Lietuvos Respublikos socialinės apsaugos ir darbo ministro 2025 m. liepos 11 d. įsakymu Nr. A1-389 „Dėl Lietuvos Respublikos socialinės apsaugos ir darbo ministro 2024 m. gruodžio 27 d. įsakymo Nr. A1-943 „Dėl Lietuvos Respublikos valstybės biudžeto dotacijų, skirtų socialinėms paslaugoms finansuoti, savivaldybių biudžetams 2025 metais paskirstymo savivaldybių administracijoms ir jų panaudojimo tikslo pasiekimo 2025 metais vertinimo kriterijų patvirtinimo“ pakeitimo“ Skuodo rajono savivaldybės administracijai socialinės globos teikimui asmenims su sunkia negalia užtikrinti papildomai skirta 40 000 Eur.

Lietuvos Respublikos socialinės apsaugos ir darbo ministro 2025 m. liepos 28 d. įsakymu Nr. A1-405 „Dėl Lietuvos Respublikos socialinės apsaugos ir darbo ministro 2024 m. gruodžio 23 d. įsakymo Nr. A1-927 „Dėl Lietuvos Respublikos valstybės biudžeto specialių tikslinių dotacijų, skirtų būsto nuomos ar išperkamosios būsto nuomos mokesčio daliai kompensuoti, savivaldybių biudžetams 2025 metais paskirstymo savivaldybių administracijoms ir jų panaudojimo tikslo pasiekimo 2025 metais vertinimo kriterijų patvirtinimo“ pakeitimo“ Skuodo rajono savivaldybės administracijai skirta 1 000 Eur.

Lietuvos Respublikos socialinės apsaugos ir darbo ministro 2025 m. rugpjūčio XX d. įsakymu Nr. A1-XXX „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms 2025 metų II ketvirtį mokant laidojimo pašalpą pagal Lietuvos Respublikos paramos mirties atveju įstatymą ir teikiant socialinę paramą mokiniams pagal Lietuvos Respublikos socialinės paramos mokiniams įstatymą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti“ Skuodo rajono savivaldybės administracijai skirta 339 Eur. Šios lėšos skiriamos Skuodo Bartuvos progimnazijai.

Lietuvos Respublikos socialinės apsaugos ir darbo ministro 2025 m. rugpjūčio XX d. įsakymu Nr. A1-XXX „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms 2025 metų II ketvirtį teikiant socialinę pašalpą, būsto šildymo išlaidų, geriamojo vandens išlaidų ir karšto vandens išlaidų kompensacijas, skiriamas vadovaujantis Lietuvos Respublikos piniginės socialinės paramos nepasiturintiems gyventojams įstatymu, užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti“ Skuodo rajono savivaldybės administracijai skirta  1 459 Eur.

Iš nepaskirstytų lėšų rezervo (sąmata S00.018) 12 107 Eur skiriami Ylakių gimnazijai IV gimnazinės klasės 2025–2026 mokslo metų 2025 metų rugsėjo–gruodžio mėn. ugdymo planui įgyvendinti. Nepaskirstytų lėšų likutis liks 161 693 Eur.

Iš nepaskirstytų lėšų rezervo (sąmata S00.271) paskirstoma 30 522 Eur, iš jų:

1. Aleksandrijos seniūnijai – 5 186 Eur: 1 422 Eur laikino elektros įvado įrengimo paslaugai Daujotų kaimo Dvaro gatvėje, 3 764 Eur šilumos siurbliui oras-oras įsigyti ir įrengti Kaukolikų k.

2. Barstyčių seniūnijai – 1 494 Eur kompensacija už bešeimininkių atliekų sutvarkymą Kančaičių k.

3. Skuodo miesto seniūnijai – 12 260 Eur Skuodo miesto parke esančio kabančio tilto remontui ir ekspertizei.

4. Skuodo rajono savivaldybės R. Granausko viešajai bibliotekai – 11 582 Eur: 7 952 Eur Kaukolikų filialo patalpoms remontuoti, 3 630 Eur pagrindiniam rekuperatoriaus įrenginiui remontuoti.

Nepaskirstytų lėšų rezervo likutis sąmatoje Nr. S00.271 – 69 278 Eur.

Taip pat tikslinami asignavimai pagal asignavimų valdytojų prašymus (prašymai pridedami).

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas **42 798 Eur.**

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.